बाक्सा,सेप्तेम्बर  13  : मोननै हादोरखौ बेफार फालांगियारि बिथिंआव गोख्रों खालामनानै सोमोन्दोखौ मोजां लाखिनो थाखाय बाक्सा जिल्लानि सिङाव थानाय तामुलपुर ओनसोलनि दारांगा होन्नाय जायगायाव हादोरसानि गाहाय मनट्री सरबानन्द सनवाला भारत - भुटान फालांगियारि मिरुखौ बुधबाराव बेखेवबाय ।फालांगियारि मिरुखौ बेखेवनायनि जाहोनाव गोबाव समनिफ्रायनो आसाम आरो भुटानजों सोलिबोबाय थानाय फालांगियारि खालामनाय बिबांखौ बांहोनानै ओनसोलखौ जौगाखांनाय लाबोनायजों लोगोसे गुबुन मोनसे थाखोआव गाखोहोगोन ।बेखेवनाय हाबाफारिनि गेजेरजों गेवलां मेलनि जथुमायाव गिबि मनट्रीआ बुङोदि,'दारांगा फालांगियारि मिरुआ भारत - भुटाननि सोमोन्दोखौ गोख्रों खालामगोन' ।